କେନ୍ଦୁଝର, ମାର୍ଚ ୧୭ (ଲୋକାଲ ୱାୟାର) ପାହାଡ ଉପରୁ ତିନି କିମି ଦୀର୍ଘ କେନାଲ ଖୋଳି ଝରଣାରୁ ଗ୍ରାମ ବାସୀଙ୍କ ଚାଷ ଜମିକୁ ପାଣି ମଡାଇ ଇତିହାସ ସୃଷ୍ଟି କରିଥିବା ଓ ନିଜର ଏହି ଅବଦାନ ପାଇଁ ଦେଶର ଅନ୍ୟତମ ସର୍ବଶ୍ରେଷ୍ଠ ସିଭିଲିଆନ ପୁରସ୍କାର ପଦ୍ମଶ୍ରୀ ସମ୍ମାନରେ ଶନିବାର ସମ୍ମାନିତ ହୋଇଥିବା ପଦ୍ମଶ୍ରୀ ଦୈତାରୀ ନାୟକ ଖୋଲା ଯାଇଥିବା କେନାଲର ସ୍ଥାୟୀ ନିର୍ମାଣ କରା ଯାଇନଥିବାରୁ କ୍ଷୋଭ ପ୍ରକାଶ କରିଛନ୍ତି।
ରାଷ୍ଟ୍ରପତି ଭବନରେ ରାଷ୍ଟ୍ରପତି ରାମନାଥ କୋବିନ୍ଦଙ୍କ ଠାରୁ ପଦ୍ମଶ୍ରୀ ସମ୍ମାନ ଗ୍ରହଣ କରିବା ପରେ କେନ୍ଦୁଝର ଜିଲା ବାଂଶପାଳ ବ୍ଲକ ଗୋନାସିକା ପଂଚାୟତର ତଳ ବୈତରଣୀର ଏହି ମହାନ ବ୍ୟକ୍ତି କହିଛନ୍ତି ଭଲ କାମ କରିଥିବାରୁ ଆଜି ମୁ ଉଡାଜାହାଜରେ ବସି ଦିଲ୍ଲି ଆସି ବୁଲି ପାରିଲି । ପ୍ରଶାସନ ସହାୟତାରେ ନିଜର ପୁଅ ପ୍ରଦୀପ ସହ ଦିଲ୍ଲୀ ଯାଇଥିବା ନାୟକ କହିଛନ୍ତି ଦିଲ୍ଲୀରେ ମୋତେ ବହୁ ବିଭିନ୍ନ ବିଶିଷ୍ଟ ଲୋକଙ୍କ ସହିତ ମିଶିବା ଓ କଥା ହେବାକୁ ସୁଯୋଗ ମିଳିଥିଲା ।
ପ୍ରଥମ ଥର ପାଇଁ ଏରୋପ୍ଲେନରେ ବସିବା ଅନୁଭୂତି ଓ ନୂଆଦିଲ୍ଲୀରେ ରାଷ୍ଟପତି ଭବନ, ଇଣ୍ଡିଆଗେଟ ସମେତ ଦର୍ଶନୀୟ ସ୍ଥାନ ବୁଲିବା ନିଆରା ଅନୁଭୂତି ସେ କହିଥିଲେ । ମନର ଭୟ ନ ଥିଲା । କିପରି ପୁରସ୍କାର ଗ୍ରହଣ କରିବେ ସେ ନେଇ ପୂର୍ବଦିନ ଅଭ୍ୟାସ କରାଯାଇଥିଲା ଏଭଳି ସେ କହିଛନ୍ତି ।
ଗାଁରେ ତାଙ୍କର ୩ ଝିଅ, ପୁଅ ଓ ସ୍ତ୍ରୀ ଅଛନ୍ତି । ପିଲା ମାନେ ସମସ୍ତେ ବିବାହିତ । ଚାଷ କରି ଧାନ, ପନିପରିବା ଆଦି ଉତ୍ପାଦନ କରି ଚଳୁଥିବା କହିଛନ୍ତି । ଗ୍ରାମର ପାଖାପାଖି ୩୦ ପରିବାର ତାଙ୍କ ଦ୍ବାରା ଖୋଳା ଯାଇଥିବା କେନାଲ ଦ୍ୱାରା ଉପକୃତ ହେଉଛନ୍ତି । ତେବେ ଏହାକୁ ସୃଦୃଢ କରିବା ସହ କ୍ରସ ବନ୍ଧ ନିର୍ମାଣ କଲେ ଆମେ ଅଧିକ ଲାଭବାନ ହୋଇପାରିବୁ ବୋଲି ସେ କହିଛନ୍ତି ।
ଖବର ପ୍ରକାଶ ପାଇବା ପରେ ଏବଂ ପଦ୍ମଶ୍ରୀ ଘୋଷଣା ପରେ ତାଙ୍କ ଗ୍ରାମକୁ ବହୁତ ବ୍ୟକ୍ତି ଯାଇଥିଲେ । କିନ୍ତୁ ଅଦ୍ୟାବଧି କେନାଲ ର ସ୍ଥାୟୀ ନିର୍ମାଣ ବା କ୍ରସବନ୍ଧ ନିର୍ମାଣ ହୋଇ ପାରିନଥିବାରୁ ସେ କ୍ଷୋଭ ବ୍ୟକ୍ତ କରିଛନ୍ତି । ତାଙ୍କୁ ଆର୍ଥିକ ସହାୟତା ମିଳିନାହିଁ । ସେହିପରି ଘର ଟିଏ ମିଳିଥିଲା । ତେବେ ଚିକିତ୍ସା ବାବଦକୁ ଅର୍ଥ ଖର୍ଚ୍ଚ ହୋଇଯିବାରୁ ଘର ନିର୍ମାଣ ଶେଷ ହୋଇ ନ ଥିବା କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
